Den Nord-Cimbriske Tilskuer, 1833-01-04
Den russiske Regjering har i det afvigte Aar fortrinlig beskjæftiget sig med at fremme den indre Jndustrie og Handel, og med Polens Pacification; hvorvidt denne sidste kan ansees at være bevirket, er ikke godt at bedømme, da vi kjende for Tiden for lidet til Polens indre Bestyrelse, at det imidlertid vil medtage Tid, inden et af Krigens Rædsler heriet Land, og en Russerne fjendtligsindet Nation, kan finde sig lykkelig under det russiske Scepter, er naturligt, ligesom man ogsaa maa være overbeviist om Keiser Nicolaus vil søge at fremme dets Lykke - og vi ville haabe, at Polakkerne vil i Fremtiden see lykkeligere og friere Dage. Med glad Forbauselse har Menneskevennen iaar seet Spanien, hvor endnu for faa Maaneder siden næsten ingen Funke af Oplysningen formaaede at trænge ind; hvor Folket, ledede af blodtørstige og egennyttige Munke, vandrede i Vankundighed; Handel og Jndustrie hvilede, og Nationens meest oplyste Mænd vonsmægtede i Fængslerne; paa een Gang at gjøre et stort Skridt fremad til Oplysning og fremtidig Held! En dødelig Sygdom kastede Kong Ferdinand, paa Sygeleiet; den apostolisksindede Minister Calomarde og flere af de høieste Statsbetjente, hvilke af deres Monark vare overøste med Naadesbeviisninger, vovede i Forening med den apostoliske Faction, at cabalisere mod deres Monark, og havde forberedt Alt, for efter hans Død at forbigaae hans Datter ved Thronfølgen, indføre igjen den saliske Lov og udraabe Kongens Broder Don Carlos til Konge, men Kong Ferdinands Sundhedstilstand forbedredes, han erfarede sine Ministres forræderiske Forhold, og udnævnte ved et Decret af 6te October hans Dronning til Regentinde, denne, en Dame af store Talenter og Caracteerfasthed, indsaae vistnok at Folkets Kjerlighed ville være det sikkreste Værn i Tiden for hendes ophøiede Datters Rettigheder, og hun valgte et liberalere Regjeringssystem, hvilket hun fandt mere overeensstemmende med Landets Tarv. Mange gavnlige Foranstaltninger fandt nu i kort Tid Sted, og en anerkjendt liberaltænkende og duelig Diplomat Hr. Zea Bermudes sattes i Spidsen for Ministeriet. Universitetet og de offentlige Lære-Anstalter bleve igjen aabnede, en almindelig Amnestie udstædtes for alle de for politiske Meninger Forviste, og Fængslerne aabnedes igien for over 40,000 Ulykkelige, hvoraf Mange uden Brøde i flere Aar ikke havde skuet Dagens Lys. Kort, den spanske Regjering har valgt et juste milien eller Moderations=System, der vist vil have de meest velgjørende Følger for Spaniens fremtidige Held. Vi ville haabe, at dette ogsaa i Tiden vil have en velgjørende Jndflydelse paa Nabolandet: det ulykkelige Portugal, her er endnu Mørkhedens og Overtroens Hjem, understyttet af blodtørstige og overtroiske Pabster, vedbliver endnu Usurpateuren at forjage enhver Straale af Oplysning; i Fængslerne vansmægte tusinde og atter tusinde af Nationens meest oplyste og ædeltænkende Mænd, medens hele Skibsladninger ere sendte til Angola, for der under et brændende Clima snart at kunne udaande deres Liv. Selv fører Usurpateuren en Kamp mod den retmæssige Herskerinde Donna Marias Fader, Keiser Don Pedro, Hertug af Braganza, som, for at kæmpe for sin Datters Rettigheder, den 8de Juli gjorde Landgang i Portugal, og indtog Oporto; Udfaldet af denne Kamp er uvis, thi deels er det portugisiske Folk for dybt nedsunken i Vankundighed til at kunne paaskjønne og skatte de Goder, liberale Jnstitutioner, ville bringe dem, og deels har der altid herske et Antipartie mellem den portugisiske og brastlianske Adel, hvilket ved denne Leilighed har lagt flere Hindringer i Veien for Don Pedro, vi ville imidlertid haabe, at det snart vil lykkes det franske og engelske Cabinet at bringe den gode Sag til at feire.